CELEX: 62009TN0099
Language: da
Date: 2009-03-04 00:00:00
Title: Sag T-99/09: Sag anlagt den 4. marts 2009 — Italien mod Kommissionen

1.5.2009   
            
            
               DA
            
            
               Den Europæiske Unions Tidende
            
            
               C 102/34
            
         Sag anlagt den 4. marts 2009 — Italien mod Kommissionen
   (Sag T-99/09)
   2009/C 102/50
   Processprog: italiensk
   
      Parter
   
   
      Sagsøger: Den Italienske Republik (ved avvocato dello Stato P. Gentili)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Kommissionens Generaldirektorat for Regionalpolitiks skrivelse af 2. februar 2009, nr. 000841 (dok. nr. 1), vedrørende »Kommissionens betalinger af et andet beløb end det ansøgte«, som indeholdt følgende beslutning: »Følgelig fastsættes den dato, hvorefter Kommissionen anser udgifter i forbindelse med foranstaltning 1.7 i POR 2000-2006 for uberettigede, til den 29. juni 2007 og ikke den 7. maj 2006, som meddelt i ovennævnte skrivelse af 22. december 2008«, annulleres.
            
         
               —
            
            
               Kommissionens Generaldirektorat for Regionalpolitiks skrivelse af 6. februar 2009, nr. 001059 (dok. nr. 2), vedrørende »suspension af betalingsanmodningen og anmodning om fremsættelse af bemærkninger til de finansielle korrektioner i henhold til art. 39 i Reg. 1260/99 OR Campania«, som indeholdt følgende beslutning: »Følgelig fastsættes den dato, hvorefter Kommissionen anser udgifter i forbindelse med foranstaltning 1.7 i POR 2000-2006 for uberettigede, til den 29. juni 2007 og ikke den 17. maj 2006, som tidligere anført«, annulleres.
            
         
               —
            
            
               Kommissionens Generaldirektorat for Regionalpolitiks skrivelse af 22. december 2008, nr. 012780 (dok. nr. 3), vedrørende POR Campania 2000-2006 (CCI n. 1999 IT 16 1 PO 007) — følger af overtrædelsesprocedure 2007/2195 på forvaltning af affald i Campania, hvorved »Kommissionen anmoder om fra næste betalingsanmodning at fradrage alle udgifter i forbindelse med foranstaltning 1.7 afholdt efter den 29. juni 2007«, annulleres
            
         
      Søgsmålsgrunde og væsentligste argumenter
   
   Til støtte for sine påstande har sagsøgeren gjort gældende, at der foreligger en tilsidesættelse af artikel 32, stk. 3, første afsnit, litra f), artikel 32, stk. 3, andet afsnit, og artikel 39, stk. 2 og 3, i forordning nr. 1260/99 (1). Sagsøgeren har særligt gjort følgende gældende:
   
               a)
            
            
               For at en anmodning om betaling af støtte fra en strukturfond kan erklæres uberettiget som følge en igangværende overtrædelsesprocedure, kræves det, at den konkrete genstand for overtrædelsesproceduren klart kan identificeres med genstanden for betalingsanmodningen.
            
         
               b)
            
            
               Kommissionen har i overtrædelsesproceduren anfægtet situationen med den endelige bortskaffelse af affald er som følge af manglen på de nødvendige strukturer (forbrændingsanlæg, lossepladser) for at løse denne fase i »tilintetgørelsen« af affaldet i overensstemmelse med direktivet. Andre faser i »tilintetgørelsen« og anden behandling af affaldet end den endelige bortskaffelse adskiller sig imidlertid fra den konkrete genstand for overtrædelsesproceduren. Dette gælder særligt den nærmere fremgangsmåde ved nyttiggørelse af affald, der er betinget af en forudgående affaldssortering. Men foranstaltning 1.7 i POR Campania 2000 og transaktionerne (projekterne) omfattet heraf henviser netop til fasen med affaldsindsamling og den derved forudsatte sortering.
            
         
               c)
            
            
               Ved skrivelse af 20. oktober 2008, som de anfægtede skrivelser henviser til, har Kommissionen udvist en vis rådvildhed vedrørende affaldshåndteringsplanen af 28. december 2007. Imidlertid har ingen af disse kritikpunkter af affaldshåndteringsplanen af 28. december 2007 nogen sinde været genstand for overtrædelsesproceduren 2007/2195, om ikke andet så fordi denne procedure vedrørte den foreliggende situation ved udløbet af den begrundede anmodning, dvs. den foreliggende situation den 1. marts 2008.
            
         
               d)
            
            
               Kommissionens beslutning om at anse betalingsansøgninger under foranstaltning 1.7 for uberettigede, fordi »der ikke foreligger tilstrækkelig sikkerhed for, at de af EFRU inden for foranstaltning 1.7 medfinansierede projekter gennemføres korrekt«, kunne aldrig vedtages med hjemmel i artikel 32, stk. 3, første afsnit, litra f), andet tilfælde (igangværende overtrædelsesprocedure). Beslutningen kunne maksimalt være vedtaget i henhold til det første tilfælde nævnt i denne bestemmelse (annullering af betaling i henhold til artikel 39, stk. 2, i forordning nr. 1260/99). Men dette ville have medført indledningen af en kontradiktorisk sagsbehandling, som Kommissionen har søgt at undgå.
               Endelig har sagsøgeren ligeledes gjort gældende, at der foreligger en tilsidesættelse af væsentlige formforskrifter i form af en begrundelsesmangel.
            
         
      (1)  Rådets forordning (EF) nr. 1260/1999 af 21.6.1999 om vedtagelse af generelle bestemmelser for strukturfondene (EFT L 161, s. 1).